Priekšlikums Padomes lēmums, ar ko pieņem nostāju, kas Eiropas Kopienas vārdā jāieņem Pušu konferences devītajā sanāksmē attiecībā uz priekšlikumiem izdarīt grozījumus I un II papildinājumā Konvencijai par savvaļas dzīvnieku migrējošo sugu aizsardzību /* COM/2008/0695 galīgā redakcija */





[pic] | EIROPAS KOPIENU KOMISIJA | Briselē, 3.11.2008 COM(2008) 695 galīgā redakcija Priekšlikums PADOMES LĒMUMS, ar ko pieņem nostāju, kas Eiropas Kopienas vārdā jāieņem Pušu konferences devītajā sanāksmē attiecībā uz priekšlikumiem izdarīt grozījumus I un II papildinājumā Konvencijai par savvaļas dzīvnieku migrējošo sugu aizsardzību (iesniegusi Komisija) PASKAIDROJUMA RAKSTS 1. Konvencijas par migrējošo savvaļas dzīvnieku sugu aizsardzību (zināma arī kā CMS jeb Bonnas konvencija) mērķis ir aizsargāt dzīvnieku migrējošās sugas visā to sauszemes, jūras un gaisa areālā. Šī konvencija ir starpvalstu līgums, kurš noslēgts Apvienoto Nāciju Organizācijas Vides programmas aizgādībā un kura mērķis ir aizsargāt savvaļas dzīvniekus un to dabiskos biotopus pasaules mērogā. 2. Šīs konvencijas Pušu konferences devītā sanāksme notiks Romā (Itālijā) no 2008. gada 1. decembra līdz 5. decembrim. Eiropas Kopiena ir CMS līgumslēdzēja puse kopš 1983. gada 1. novembra[1]. 3. Līgumslēdzēju pušu konference (LPK) ir konvencijas lēmējinstitūcija, kura ir pilnvarota novērtēt dzīvnieku migrējošo sugu aizsardzības statusu un pēc tam pārskatīt konvencijas I un II papildinājuma sarakstu. Vairākas puses šai LPK konferencei iesniedza priekšlikumus par vairāku vēl neaizsargātu dzīvnieku sugu aizsardzību, izdarot grozījumus konvencijas I un II papildinājumā. 4. Atbilstīgi konvencijas XI pantam papildinājumu grozījums attiecībā uz visām pusēm stājas spēkā deviņdesmitajā dienā pēc pušu konferences sanāksmes, kurā tika pieņemts grozījums, izņemot tās puses, kuras paredz atrunu. Tādēļ Padomei ir jāpieņem lēmums, pamatojoties uz 300. panta 2. punkta otro daļu, lai pieņemtu nostāju, kura jāieņem Kopienas vārdā pušu konferences devītajā sanāksmē. 5. Lai pieņemtu pušu iesniegtos priekšlikumus par grozījumiem, nebūs vajadzīgi nekādi grozījumi Kopienas tiesību aktos. Tie attiecas vai nu migrējošo dzīvnieku sugām, kuras jau tiek pienācīgi aizsargātas saskaņā ar Kopienas tiesību aktiem, ieskaitot Direktīvu par savvaļas putnu aizsardzību[2]vai Direktīvu par dabisko dzīvotņu, savvaļas faunas un floras aizsardzību[3], vai kopējo zivsaimniecības politiku (KZP)[4], vai arī sugām, uz kurām neattiecas KZP un kuras izplatītas ārpus dalībvalstu teritorijas Eiropas daļas. Kopienai jāatbalsta šie priekšlikumi, pamatojoties uz šādiem apsvērumiem: 1) tie ir zinātniski pamatoti, 2) tie veicina iekšējo un ārējo pasākumu konsekvenci un 3) EK ir uzņēmusies starptautiskas sadarbības saistības aizsargāt bioloģisko daudzveidību saskaņā ar ANO konvencijas par bioloģisko daudzveidību 5. pantu un mērķi „ievērojami apturēt pašreizējo bioloģiskās daudzveidības zudumu līdz 2010. gadam”, par kuru vienojās Pasaules augstākā līmeņa sanāksmē par ilgtspējīgu attīstību. Priekšlikums PADOMES LĒMUMS, ar ko pieņem nostāju, kas Eiropas Kopienas vārdā jāieņem Pušu konferences devītajā sanāksmē attiecībā uz priekšlikumiem izdarīt grozījumus I un II papildinājumā Konvencijai par savvaļas dzīvnieku migrējošo sugu aizsardzību EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 175. panta 1. punktu saistībā ar 300. panta 2. punkta otro daļu, ņemot vērā Komisijas priekšlikumu[5], tā kā (1) Kopiena ir līgumslēdzēja puse Konvencijai par savvaļas dzīvnieku migrējošo sugu aizsardzību ( CMS jeb Bonnas konvencija)[6]. (2) Pušu konference ir konvencijas lēmējinstitūcija, un tai ir piešķirtas pilnvaras pārskatīt un novērtēt migrējošo sugu statusu un izvērtēt, kādas sekmes gūtas migrējošo sugu aizsardzībā, jo īpaši attiecībā uz konvencijas I un II papildinājumā minētajām sugām. (3) Vairākas puses ir iesniegušas priekšlikumus devītajai konferences pušu sanāksmei, kas notiks Romā (Itālijā) no 2008. gada 1. decembra līdz 5. decembrim, lai aizsargātu vairākas vēl neaizsargātas sugas, izdarot grozījumus konvencijas I un II papildinājumā. (4) Atbilstīgi konvencijas XI pantam papildinājumu grozījums attiecībā uz visām pusēm stājas spēkā deviņdesmitajā dienā pēc pušu konferences sanāksmes, kurā tika pieņemts grozījums, izņemot tās puses, kuras paredz atrunu. (5) Lai pieņemtu pušu iesniegtos priekšlikumus par grozījumiem, nebūs vajadzīgi nekādi grozījumi Kopienas tiesību aktos. (6) Kopienai jāatbalsta šie priekšlikumi, jo tie ir zinātniski pamatoti, atbilst Kopienas tiesību aktiem un Kopienas starptautiskās sadarbības saistībām aizsargāt bioloģisko daudzveidību saskaņā ar ANO konvencijas par bioloģisko daudzveidību 5. pantu[7] un mērķi „ievērojami apturēt pašreizējo bioloģiskās daudzveidības zudumu līdz 2010. gadam”, par kuru vienojās Pasaules augstākā līmeņa sanāksmē par ilgtspējīgu attīstību 2002. gadā, IR NOLĒMUSI ŠĀDI. Vienīgais pants Konvencijas par savvaļas dzīvnieku migrējošo sugu aizsardzību ( CMS jeb Bonnas konvencija) līgumslēdzēju pušu konferences devītajā sanāksmē Komisija ierosinās šādu Kopienas nostāju balsojumā par priekšlikumiem aizsargāt vairākas vēl neaizsargātas dzīvnieku sugas, izdarot grozījumus šīs konvencijas I un II papildinājumā: 6. ar šo Komisija tiek pilnvarota atbalstīt šādu sugu iekļaušanu I papildinājumā: 7. Neophron percnopterus , 8. Tursiops truncatus ponticus (Melnās jūras populācija), 9. Falco cherrug , 10. Orcaella brevirostris , 11. Souza teuszii , 12. Acinonyx jubatus , 13. Trichechus senegalensis , 14. Ammotragus lervia , 15. Aythya baeri , 16. Sterna lorata , 17. Emberiza aureola , 18. Dendroica caerulea , 19. Acrocephalus sorghophilus ; 20. ar šo Komisija tiek pilnvarota atbalstīt šādu sugu iekļaušanu II papildinājumā: 21. Phocoena phocoena (Ziemeļrietumāfrikas populācija), 22. Grampus griseus (Vidusjūras populācija), 23. Tursiops truncatus (visa Vidusjūras populācija), 24. Stenella clymene (Rietumāfrikas populācija, Austrumatlantijas tropu zona), 25. Lycaon pictus , 26. Saiga tatarica , 27. Oxyura maccoa , 28. Rynchops flavirostris , 29. Isurus oxyrinchus , 30. Isurus paucus , 31. Lamna nasus , 32. Squalus acanthias . Briselē, […] Padomes vārdā priekšsēdētājs […] [1] Padomes 1982. gada 24. jūnija Lēmums 82/461/EEK, ar ko noslēdz Konvenciju par migrējošo savvaļas dzīvnieku sugu aizsardzību, OV L 210, 24.6.1982., 10. lpp. [2] Padomes 1979. gada 2. aprīļa Direktīva 79/409/EEK par savvaļas putnu aizsardzību (OV L 103, 25.4.1979., 1. lpp.). [3] Padomes 1992. gada 21. maija Direktīva 92/43/EEK par dabisko dzīvotņu, savvaļas faunas un floras aizsardzību, OV L 206, 22.7.1992., 7. lpp. [4] Padomes 2002. gada 20. decembra Regula (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku, OV L 358, 31.12.2002., 59. lpp. [5] OV C [..], [..], [..]. lpp. [6] Padomes 1982. gada 24. jūnija Lēmums 82/461/EEK, ar ko noslēdz Konvenciju par migrējošo savvaļas dzīvnieku sugu aizsardzību, OV L 210, 24.6.1982., 10. lpp. [7] Padomes 1993. gada 25. oktobra Lēmums 93/626/EEK, kas attiecas uz Konvencijas par bioloģisko daudzveidību noslēgšanu, OV L 309, 13.12.1993., 1. lpp.